Song (stat)

Song (kinesisk: 宋國, pinyin: Sòng) var en kinesisk stat i Vår- og høstannalenes tid (770-476 f.Kr.). Dens hovedstad var Shangqiu (商丘). 

Riket ble grunnlagt i det 11. førkristne århundre, etter at hertugen av Zhou (周公) hadde slått ned Wu Geng (武庚). 

I 701 f.Kr. ledet giftemålet mellom fru Yong av Song (宋雍氏) og hertug Zhuang av Zheng, samt fangetakelsen av Zhai Zhong (祭仲), en ledende krigsherre, til at Song ble styrket.

I 651 f.Kr. døde hertug Huan av Song (宋桓公) og overlot styret til hertug Xiang av Song (宋襄公), som hersket frem til 637 f.Kr. Han ble betraktet som overherre av noen, men lyktes ikke i å opprettholde rollen. Han falt etterhvert for staten Chus tropper.

Mozi har referanser til denne staten i kapittelet «Spøkelsers åpenbare eksistens», der han nevner en rekke Vår- og høstannaler, inklusive Zhou, Yan og Qi. Songs vår- og høst-annaler er ikke blitt bevart.

I 286 f.Kr. ble Song annektert av  Qin.

Dikterfilosofen Zhuangzi og hans venn logikeren Hui Shi stammer fra Song.

Zhou-dynastiets historie
Oldtidens kinesiske stater
Shandongs historie
Henans historie
Jiangsus historie
Anhuis historie